ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ரூ. 4160 கோடி மதிப்பிலான 232 கிமீ தேசிய நெடுஞ்சாலைகளை உத்தரப்பிரதேசத்தில் திரு. நிதின் கட்கரி அடிக்கல் நாட்டியும் திறந்தும் வைத்தார்,
உத்தரப் பிரதேசத்தின் ஜான்பூர் மற்றும் மிர்சாபூரில் ரூ. 4160 கோடி செலவிலான 232 கிமீ தேசிய நெடுஞ்சாலைகளுக்கு மத்திய சாலைப் போக்குவரத்து மற்றும் நெடுஞ்சாலைகள் அமைச்சர் திரு. நிதின் கட்கரி இன்று அடிக்கல் நாட்டியும் திறந்தும் வைத்தார். உத்தரப் பிரதேச முதல்வர் திரு .யோகி ஆதித்யநாத் முன்னிலை வகித்தார்.
நிகழ்ச்சிகளில் உரையாற்றிய திரு. கட்கரி, வேலைவாய்ப்பு உருவாக்கம் மற்றும் பொருளாதார வளர்ச்சிக்கான உள்கட்டமைப்பு மேம்பாடு குறித்து வலியுறுத்தினார். உத்தரப்பிரதேசத்தின் வளர்ச்சியில் நாங்கள் உறுதியாக உள்ளோம் என்றார் அவர்.
சாலைத் திட்டங்கள் மாநிலத்தின் வளர்ச்சியை அதிகரிப்பதோடு, பிராந்தியத்தில் சிறந்த இணைப்பை வழங்கி, மாநிலத்தின் வளர்ச்சியின் வேகத்தை இரட்டிப்பாக்கும் என்று அவர் கூறினார்.
பிராந்தியத்தில் சிறந்த இணைப்புடன் சரக்குகளின் போக்குவரத்தை இந்த சாலைத் திட்டங்கள் எளிதாக்கும் என்று அமைச்சர் கூறினார். விவசாய பொருட்கள், உள்ளூர் மற்றும் பிற பொருட்களுக்கான சந்தைகளுக்கு, அணுகலையும் இது எளிதாக்கும் என்றார் அவர்.
ஜான்பூரில் திரு.கட்கரி 3 தேசிய நெடுஞ்சாலை திட்டங்களுக்கு அடிக்கல் நாட்டினார். மொத்தம் 1,123 கோடி ரூபாய் செலவில் 86 கிலோமீட்டரில் இவை கட்டமைக்கப்படும்.
மிர்சாபூரில், மொத்தம் 146 கிமீ நீளம் கொண்ட ரூ 3037 கோடி மதிப்பிலான நான்கு தேசிய நெடுஞ்சாலைத் திட்டங்களை திரு. கட்கரி தொடங்கி வைத்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1783505
தகவல் மற்றும் ஒலிபரப்பு அமைச்சகம்
பத்திரிகை தகவல் அலுவலகத்தின் முதன்மை தலைமை இயக்குநராக திரு ராஜேஷ் மல்கோத்ரா பொறுப்பேற்றார்
பத்திரிகை தகவல் அலுவலகத்தின் முதன்மைத் தலைமை இயக்குநராக திரு ராஜேஷ் மல்கோத்ரா இன்று பொறுப்பேற்றுக் கொண்டார். திரு சத்யேந்திர பிரகாஷின் பதவிக் காலம் நேற்றுடன் நிறைவடைந்ததையடுத்து திரு மல்கோத்ரா இப்பொறுப்பை ஏற்றுள்ளார்.
1989-ம் ஆண்டுப் பிரிவு இந்திய தகவல் பணி  அதிகாரியான திரு ராஜேஷ் மல்கோத்ரா, 2018-ம் ஆண்டு முதல் நிதியமைச்சகத்தில் பொறுப்பு வகித்து வந்தார். கோவிட் பாதிப்பு காலத்தில் நிதியமைச்சகத்தின் பல்வேறு அறிவுப்புகள் மற்றும் தற்சார்பு இந்தியா திட்ட அறிவுப்புகளை ஊடகங்கள் மூலமாக மக்களுக்கு கொண்டு செல்வதில் அவர் சிறப்பாக பங்காற்றினார்.
32 ஆண்டுகளுக்கும் மேலாக ஊடக மற்றும் தகவல் தொடர்பு திட்டமிடல் மற்றும் அமலாக்கப் பணிகளை பல்வேறு அமைச்சகங்கள் மற்றும் துறைகளில் அவர், சிறப்பாக மேற்கொண்டுள்ளார். நிதி, கம்பெனி விவகாரங்கள், விவசாயம், மின்சாரம், நிலக்கரி, சுரங்கம், தகவல் தொடர்பு, தகவல் தொழில்நுட்பம், ஜவுளி, தொழிலாளர் நலன், புதுப்பிக்கத்தக்க எரிசக்தி உள்ளிட்ட துறைகளில் அவர் பணியாற்றியுள்ளார். 1996 முதல் 2017 வரை 21 ஆண்டுகள் தேர்தல் ஆணையத்துக்காகவும் அவர் சிறப்பு பணிகளை மேற்கொண்டுள்ளார். 6 மக்களவைப் பொதுத்தேர்தல்கள், குடியரசுத் தலைவர் மற்றும் குடியரசு துணைத் தலைவர் தேர்தல்கள் உள்ளிட்டவற்றின் போது, தேர்தல் ஆணையம், ஊடகம் மற்றும் தகவல் தொடர்பு உத்திகளை மேற்கொள்வது தொடர்பான பணிகளை வகுத்து செயல்படுத்தியதில் திரு ராஜேஷ் மல்கோத்ரா முக்கியப் பங்காற்றியுள்ளார். இந்த காலகட்டத்தில் அவர் 12 தலைமைத் தேர்தல் ஆணையர்களுடன் பணிபுரிந்துள்ளார்.
காசியாபாத்தில் உள்ள மேலாண்மை தொழில்நுட்ப நிறுவனத்தில் முதுநிலை நிறுவனத்தில் வணிக மேலாண்மையில் முதுநிலை பட்டயப் படிப்பு ஹைதராபாதில் உள்ள தேசிய சட்டக் கல்வி மற்றும் ஆராய்ச்சி அகாடமியில் ஊடக சட்டங்களில் முதுநிலைப் பட்டயப் படிப்பையும் அவர் முடித்துள்ளார். கலிஃபோர்னியா பல்கலைக்கழகத்தில் பொதுக்கொள்கை ஆய்வு தொடர்பாகவும், இங்கிலாந்தில் உள்ள தாம்சன் ஃபவுண்டேஷனில் ஊடக மேலாண்மை மற்றும் உத்திகள் தொடர்பாகவும் குறுகிய காலப் படிப்புகளையும் அவர் முடித்துள்ளார். லக்னோவில் உள்ள இந்திய மேலாண்மை நிறுவனம் நடத்திய சந்தைப்படுத்துதல் தொடர்பான கல்வித் திட்டத்திலும் அவர் பங்கேற்றுள்ளார். இந்திய கம்பெனி செயலாளர் நிறுவனத்தில் உறுப்பினராக உள்ள அவர் சட்டப் படிப்பையும் முடித்துள்ளார்.
ஒரு செய்தித் தொடர்பாளராக அரசுக்கும் ஊடகங்களுக்கும் இடையே தகவல் தொடர்பை வெற்றிகரமாக பரிமாறிக்கொள்வதில் திரு மல்கோத்ரா மிகச் சிறந்த அனுபவம் பெற்றவர் ஆவார். பல்வேறு அமைச்சகங்களால் கொடுக்கப்பட்டப் பணிகளைச் சிறப்பாக நிறைவேற்றியிருப்பதுடன் சிக்கலான சூழல்களை வெற்றிகரமாக அவர் கையாண்டுள்ளார். சரியான தகவல்கள் மட்டுமே ஊடகங்களுக்கு வழங்கப்படுவதை அவர் உறுதி செய்துள்ளார். பல்வேறு அமைச்சகங்கள் மற்றும் துறைகள் சார்பிலான பிரதிநிதிகள் குழுவில் ஒருங்கிணைந்தப் பகுதியாக செல்பட்ட திரு ராஜேஷ் மல்கோத்ரா, அந்த அமைச்சகங்கள் சார்பில் நடத்தப்பட்ட சர்வதேச கருத்தரங்குகள், நிகழ்ச்சிகள் போன்றவற்றை ஒருங்கிணைத்து ஏற்பாடு செய்வதில் பரந்த அனுபவம் பெற்றவர்.
நுகர்வோர் நலன், உணவு மற்றும் பொது விநியோகம் அமைச்சகம்
நாட்டில் உள்ள 5.33 லட்சம் நியாய விலைக்கடைகளில், 4.98 லட்சத்துக்கும் மேற்பட்ட  கடைகளில் மின்னணு விற்பனை சாதனங்கள் பயன்பாட்டில் உள்ளன
பொது விநியோகத் திட்ட சீர்திருத்தத்தின்படி, நாட்டில் உள்ள அனைத்து நியாய விலைக்கடைகளிலும் வெளிப்படையான, திறன்மிக்க மற்றும் மானிய விலை உணவு தானியங்களை பயனாளிகளுக்கு விநியோகிப்பதை உறுதி செய்ய, மின்னணு விற்பனை சாதனங்கள் மற்றும் பயோ மெட்ரிக் ஸ்கேனர்கருவிகளை பொருத்தும்படி அனைத்து மாநிலங்கள் / யூனியன் பிரதேசங்களுக்கு மத்திய நுகர்வோர் விவகாரங்கள், உணவு மற்றும் பொது விநியோகத்துறை நவம்பர் 2014-ல் தகவல் அனுப்பியிருப்பதாக இத்துறைக்கான மத்திய இணை அமைச்சர் சாத்வி நிரஞ்சன் ஜோதி தெரிவித்துள்ளார்.
மாநிலங்களவையில் கேள்வி ஒன்றுக்கு எழுத்து மூலம் அளித்துள்ள பதிலில் இதனைத் தெரிவித்துள்ள அமைச்சர், நாட்டில் உள்ள 5.33 லட்சம் நியாய விலைக்கடைகளில், 4.98 லட்சத்துக்கும் மேற்பட்ட  கடைகளில் மின்னணு விற்பனை சாதனங்கள் பயன்பாட்டில் உள்ளதாக கூறியுள்ளார்.
மின்னணு விற்பனை சாதனங்கள் மூலம் உணவு தானியங்களை விநியோகிப்பது எளிதான நடைமுறை என்றும், இதற்கென பயனாளிகள் தனியாக டிஜிட்டல் அறிவைப் பெற்றிருப்பது அவசியம் அல்ல என்றும் சாத்வி நிரஞ்சன் ஜோதி தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777648
----
(Visitor Counter : 104
பிரதமர் அலுவலகம்
பிரதமர் நரேந்திர மோடியுடன் ரஷ்ய துணைப் பிரதமர் டிமிட்ரி ரோகோசின் சந்திப்பு
(பிரதமர் திரு. நரேந்திர மோடியை ரஷ்ய துணைப் பிரதமர் திரு.டிமிட்ரி ரோகோசின் புது தில்லியில் இன்று பிற்பகல் சந்தித்துப் பேசினார்.
இந்த ஆண்டில் மூன்றாவது முறையாக இந்தியாவுக்குப் பயணம் மேற்கொண்டுள்ள துணைப் பிரதமர் ரோகோசினை பிரதமர் திரு. நரேந்திர மோடி வரவேற்றார். இந்த ஆண்டில் இருதரப்பு உயர்மட்ட பரிமாற்றங்கள் அதிகரித்திருப்பது குறித்து பிரதமர் மனநிறைவை வெளிப்படுத்தினார். வருடாந்திர இரு தரப்பு மாநாட்டில் பங்கேற்பதற்காக புனித பீட்டர்ஸ்பர்க் நகருக்கு கடந்த ஜூன் மாதத்தில், தான் பயணம் மேற்கொண்டதை பிரதமர் மகிழ்ச்சியுடன் நினைவுகூர்ந்தார்.
பிரதமரும், துணைப் பிரதமர் ரோகோசினும், இருதரப்பு உறவுகள் தொடர்ந்து விரிவடைந்து வருவது குறித்தும், பல வகைகளில் நீடிப்பது குறித்தும் ஆலோசனை நடத்தினர். குறிப்பாக, எரிசக்தி துறையில் ஒத்துழைப்பு இருப்பதையும், உயர்தொழில்நுட்ப ஒத்துழைப்பு தொடர விரும்புவதையும் குறிப்பிட்டனர்.
பிரதமர் திரு.நரேந்திர மோடிக்கு அதிபர் புதினின் வாழ்த்துகளை திரு. டிமிட்ரி ரோகோசின் தெரிவித்தார். இதனை பிரதமர் மனமுவந்து ஏற்றுக் கொண்டார்.
மனித வள மேம்பாட்டு அமைச்சகம்
அரசின் டிஜிட்டல் இந்தியா திட்டம் கிராமப்புறங்களில் கல்வி அணுகலில் புரட்சியை ஏற்படுத்தியுள்ளது
டிஜிட்டல் அணுகல், டிஜிட்டல் உள்ளடக்கம், டிஜிட்டல் அதிகாரமளித்தல் மற்றும் டிஜிட்டல் இடைவெளியைக் குறைத்தல் ஆகியவற்றை உறுதி செய்வதன் மூலம் இந்தியாவை டிஜிட்டல் ரீதியாக அதிகாரமளிக்கப்பட்ட சமூகமாகவும், அறிவு அடிப்படையிலான பொருளாதாரமாகவும் மாற்றும் நோக்கில் இந்திய அரசின் மின்னணு மற்றும் தகவல் தொழில்நுட்ப அமைச்சகம் 'டிஜிட்டல் இந்தியா' திட்டத்தைத் தொடங்கியது.
இந்த நோக்கங்களை அடைய, குறிப்பாக கிராமப்புற, பழங்குடியினர் மற்றும் தொலைதூர பகுதிகளில், டிடிஎச் சேனல்கள் மற்றும் பிரதமர் இ-வித்யாவின் ஆதரவின் கீழ் வலை தளங்கள் மூலம் உயர்தர கல்வி திட்டங்களை கல்வி அமைச்சகம் வழங்குகிறது.
சில முக்கிய கல்வி முன்முயற்சிகள் பின்வருமாறு:
· மாநிலங்கள் / யூனியன் பிரதேசங்களில் பள்ளிக் கல்விக்கான தரமான மின் உள்ளடக்கத்தை வழங்குவதற்கான நாட்டின் டிஜிட்டல் உள்கட்டமைப்பு மற்றும் அனைத்து வகுப்புகளுக்கும்  க்யூஆர் குறியிடப்பட்ட சக்திவாய்ந்த பாடப்புத்தகங்கள். இன்று வரை  திக்ஷா 524 கோடிக்கும் அதிகமான கற்றல் அமர்வுகளையும், 6,125 கோடிக்கும் அதிகமான கற்றல் நிமிடங்களையும், 2.2 கோடிக்கும் அதிகமான ஹிட்டுகளையும் பெற்றுள்ளது. இன்றைய நிலவரப்படி மொத்தம் 3,17,496 மின் உள்ளடக்கங்கள் டிக்ஷாவில் நேரலையில் உள்ளன.
· பள்ளிக் கல்வியில் 12 டிடிஎச் சேனல்களும், உயர்கல்வியில் 22 ஸ்வயம் பிரபா சேனல்களும் ஏற்கனவே செயல்பட்டு வருகின்றன. 2022-23 நிதியாண்டுக்கான பட்ஜெட் அறிவிப்பின்படி, 12 டி.டி.எச் சேனல்கள் 200  பி.எம் இ-வித்யா டி.டி.எச் டிவி சேனல்களாக விரிவுபடுத்தப்படும்.
· சுயம்  என்பது பல்கலைக்கழகங்களுக்கு, உயர் கல்வி படிப்புகளுக்கான தேசிய தளமாகும். என்.ஐ.ஓ.எஸ் மற்றும் என்.சி.இ.ஆர்.டி ஆகியவை ஸ்வயம் திட்டத்தின் கீழ் பள்ளிப் படிப்புகளுக்கான தேசிய ஒருங்கிணைப்பு அமைப்புகளாக உள்ளன, இது 9 முதல் 12 ஆம் வகுப்பு வரை பள்ளி படிப்புகளை வழங்குகிறது. சுயம் போர்ட்டலில் மொத்தம் 10,451 படிப்புகளும், என்.சி.இ.ஆர்.டியின் 257 படிப்புகளும், என்.ஐ.ஓ.எஸ் இன் 431 படிப்புகளும் கிடைக்கின்றன. என்.சி.இ.ஆர்.டி படிப்புகளுக்கு 4.1 லட்சம் மாணவர்களும், என்.ஐ.ஓ.எஸ் படிப்புகளுக்கு 34 லட்சத்துக்கும் மேற்பட்ட மாணவர்களும் பதிவு செய்துள்ளனர்.
டிஜிட்டல் இந்தியாவின் தொலைநோக்கு பார்வையை நனவாக்க, தற்சார்பு இந்தியா, திட்டத்தின் ஒரு பகுதியாக, பல வழி கல்வியை அணுகுவதற்கு ஏதுவாக டிஜிட்டல் / ஆன்லைன் / ஆன்-ஏர் கல்வி தொடர்பான அனைத்து முயற்சிகளும் பிரதமர் இ-வித்யா தொகுப்பின் கீழ் ஏற்பாடு செய்யப்படுகின்றன.
இத்தகவலை மத்திய கல்வித்துறை இணையமைச்சர் திருமதி அன்னபூர்ணா தேவி மாநிலங்களவையில் எழுத்துப்பூர்வமாக இன்று தெரிவித்தார்.
தொலைதொடர்பு மற்றும் தகவல் தொழில்நுட்ப அமைச்சகம்
தொலை தொடர்புத்துறை செயலாளராக திரு.கே. ராஜாராமன் பதவி ஏற்பு
தொலை தொடர்புத்துறை செயலாளராக இருந்த திரு அன்சு பிரகாஷ் , நேற்றுடன் ஒய்வு பெற்றதையடுத்து, புதிய செயலாளராக திரு கே.ராஜாராமன் இன்று பொறுப்பேற்றுக் கொண்டார். இதற்கு முன்பாக இவர், மத்திய நிதியமைச்சக்தின் பொருளாதார விவகாரத்துறையில் கூடுதல் செயலாளராக பணியாற்றினார்.
கடந்த 1989ம் ஆண்டு தமிழக பிரிவு ஐஏஎஸ் அதிகாரியான இவர், மத்திய அரசின் பல பதவிகளை வகித்துள்ளார். தமிழக அரசிலும், சென்னை மெட்ரோ ரயில்வே நிறுவன நிர்வாக இயக்குனர், வணிகவரித்துறை ஆணையர் உட்பட பல பதவிகளை வகித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759907
RKJ/M
((Visitor Counter : 164
தேர்தல் ஆணையம்
பல்வேறு மாநிலங்களில் இடைத்தேர்தல் நடத்த தேர்தல் ஆணையம் ஆலோசனை
பல்வேறு மாநிலங்களில் இடைத்தேர்தல் நடத்துவது தொடர்பான தேர்தல் ஆணையத்தின் ஆலோசனைக் கூட்டம் இன்று நடைபெற்றது. மொத்தம் 65 காலி இடங்கள் தற்போது உள்ளன.
இவற்றில் 64 காலி இடங்கள் மாநிலங்களின் சட்டப்பேரவைகளில் உள்ள நிலையில், ஒரு காலி இடம் நாடாளுமன்றத்தில் உள்ளது.
இந்த மாநிலங்களின் தலைமை செயலாளர்கள் மற்றும் தலைமை தேர்தல் அதிகாரிகளிடம் வந்திருந்த அறிக்கைகள் மற்றும் உள்ளீடுகளை ஆணையம் ஆய்வு செய்தது. பெரும்பாலானவர்கள் கனமழை மற்றும் பெருந்தொற்றின் காரணமாக தங்கள் மாநிலங்களில் இடைத்தேர்தல்களைத் தள்ளி வைக்குமாறு கோரிக்கை விடுத்திருந்தனர்.
பிகார் சட்டப்பேரவைத் தேர்தலை 29 நவம்பர், 2020-க்குள் நடத்தி முடிக்கவேண்டியதிருப்பதால், பிகார் சட்டப்பேரவைத் தேர்தலையும், 65 தொகுதிகளின் இடைத்தேர்தல்களையும் ஒரே சமயத்தில் நடத்த ஆணையம் முடிவு செய்தது.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1651253
பாதுகாப்பு அமைச்சகம்
‘ஃபோர்ஸ் இன் ஸ்டேட்கிராப்ஃட்’ புத்தகம்: பாதுகாப்புத்துறைச் செயலாளர் வெளியீடு
‘ஃபோர்ஸ் இன் ஸ்டேட்கிராப்ஃட்’ என்ற புத்தகத்தை பாதுகாப்புத்துறைச் செயலாளர் டாக்டர் அஜய் குமார் வெளியிட்டார். இந்த புத்தகத்தை தேசிய பாதுகாப்புக் கல்லூரியின் கமாண்டன்ட், ஏர் மார்ஷல் திப்தேந்து சவுத்திரி மற்றும் தேசிய பாதுகாப்பு கல்லூரியின் தலைவர் ஏர் வைஸ் மார்ஷல் டாக்டர் அர்ஜூன் சுப்பிரமணியன் ஆகியோர் எழுதியுள்ளனர். இந்தப் புத்தகத்தில் தீவிரவாத எதிர்ப்பு நடவடிக்கைகள், வடகிழக்கு மாநிலங்களில் உள்ள மோதல் பிரச்சனை, வான் சக்தி, அணு ஆயுத சக்தி போன்ற இந்திய பாதுகாப்பு அம்சங்கள் தொடர்பான கட்டுரைகள் இடம் பெற்றுள்ளன. இந்த கட்டுரைகளை எழுதியவர்கள், பாதுகாப்புப் படையின் அனுபவம் வாய்ந்த தலைவர்கள்.
இந்தப் புத்தக வெளியீட்டு விழாவில் உரையாற்றிய பாதுகாப்புத்துறை செயலாளர், குறுகிய காலத்தில் இந்த புத்தகத்தை எழுதி வெளியிட்ட அனைத்து அதிகாரிகளையும் பாராட்டினார். இதேபோல் நாடு முழுவதும் உள்ள பாதுகாப்புப் பயிற்சி மையங்களில் உள்ள சிந்தனையாளர்கள் நிர்வாகக் கலைக் குறித்தப் புத்தகங்களை வெளியிட வேண்டும் என கேட்டுக் கொண்டார்.
இளைஞர் நலன் மற்றும் விளையாட்டு அமைச்சகம்
தில்லி ஹாக்கி வார இறுதி லீக் போட்டி: திரு அனுராக் தாகூர் தொடங்கி வைத்தார்
மேஜர் தயான்சந்த் தேசிய ஸ்டேடியத்தில் நடந்து வரும் ‘தில்லி ஹாக்கி வாரயிறுதி லீக் போட்டி 2021-22 -ஐ, மத்திய இளைஞர் விவகாரம் மற்றும் விளையாட்டுத்துறை அமைச்சர் திரு அனுராக் தாகூர் இன்று தொடங்கி வைத்தார்.
இந்நிகழ்ச்சியில் திரு அனுராக் தாகூர் பேசியதாவது:
டோக்கியோ ஒலிம்பிக் போட்டியில் ஆண்கள் மற்றும் பெண்கள் குழுக்களின் வெற்றி, ஹாக்கி விளையாட்டுக்கு புதிய வாழ்க்கையை அளித்துள்ளது. இந்தியாவில் திறமைக்கு பஞ்சமில்லை. இந்த முயற்சிக்காக தில்லி ஹாக்கி அமைப்பை நான் பாராட்டுகிறேன். இது அடிமட்ட அளவில் அதிக திறமையை வளர்க்க உதவும்.
உலகளவில் சிறப்பாக செயல்படுவதை நோக்கி, அடிமட்ட அளவில் திறமைகளை வளர்ப்பதை நாங்கள் நோக்கமாக கொண்டுள்ளோம். பயிற்சி மற்றும் போட்டிகள் வீரர்களின் மன உறுதியை ஊக்குவிப்பதால், இரண்டுமே சம அளவில் முக்கியம். இது போன்ற போட்டிகளை அதிக மாநிலங்கள் நடத்த வேண்டும் என நாங்கள் விரும்புகிறோம். அப்போதுதான், ஹாக்கியை வளர்க்க முடியும். இளம் திறமையாளர்களுக்கு தங்கள் திறன்களை வளர்க்க வாய்ப்புகள் கிடைக்கும்
இந்த ஹாக்கி போட்டி, இந்திய விளையாட்டு ஆணையம், தில்லி ஹாக்கி கூட்டமைப்பால் நடத்தப்படுகிறது. இதில் 36 அணிகள் போட்டியிடுகின்றன. இன்னும் அதிக அணிகள் பின்னர் பங்கு பெறும். இந்த போட்டி இன்று தொடங்கியது. ஒவ்வொரு வார இறுதியிலும், 4 போட்டிகள் விளையாடப்படும். முதல் போட்டி, தில்லி பல்கலைக்கழகத்தின் ஷ்யாம் லால் கல்லூரி மற்றும் தி பெய்த் கிளப் இடையே விளையாடப்பட்டது.
இந்த விளையாட்டின் தொடக்க விழாவில், முன்னாள் ஹாக்கி வீரர் பத்மஸ்ரீ ஜாபர் இக்பால், ஹாக்கி உலக கோப்பை போட்டியில் தங்கப்பதக்கம் வென்ற பிரிகேடியர் சிம்னி, மற்றும் முன்னாள் இந்திய ஹாக்கி கோல் கீப்பரும் மற்றும் அர்ஜூனா விருது பெற்றவருமான ஹெலன் மேரி இன்னசென்ட் ஆகியோர் சிறந்து விருந்தினர்களாக கலந்து கொண்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762654
மத்திய அமைச்சரவை
இந்தியாவுக்கும், சுவீடனுக்கும் இடையே துருவ அறிவியலில் ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
இந்தியாவின் புவி அறிவியல் அமைச்சகத்திற்கும், சுவீடனின் கல்வி மற்றும் ஆராய்ச்சி அமைச்கத்திற்கும் இடையே துருவ அறிவியலில் ஒத்துழைப்புக்கான புரிந்துணர்வு ஒப்பந்தம் குறித்து பிரதமர் திரு.நரேந்திர மோடி தலைமையிலான மத்திய அமைச்சரவையிடம் எடுத்துரைக்கப்பட்டது. சுவீடன் மன்னரும், ராணியாரும் இந்தியாவில் 2019 டிசம்பர் 2-ந் தேதி பயணம் மேற்கொண்ட போது இந்தப் புரிந்துணர்வு ஒப்பந்தம் கையெழுத்தானது.
இந்தியாவும், சுவீடனும் சுற்றுச்சூழல் பாதுகாப்பு குறித்த அண்டார்டிக் ஒப்பந்தம் மற்றும் இந்த ஒப்பந்தத்திற்கான தூதரக நடைமுறை ஆகியவற்றில் கையெழுத்திட்டுள்ளன. “ஆர்க்டிக் நாடுகள்” என்று அழைக்கப்படும் 8 நாடுகளில் ஒன்றான சுவீடன் ஆர்க்டிக் சபையின் உறுப்பு நாடு ஆகும். ஆர்க்டிக் சபையில் இந்தியாவுக்கு பார்வையாளர் அந்தஸ்து அளிக்கப்பட்டுள்ளது. ஆர்க்டிக் மற்றும் அண்டார்டிக் இரண்டு பகுதிகளையும் உள்ளடக்கிய துருவ மண்டலங்களில் மிகவும் தீவிரமான அறிவியல் திட்டங்களை சுவீடன் மேற்கொண்டுள்ளது. அதே போல இந்தியாவும், இரண்டு துருவ மண்டலங்களிலும் இதரப் பெருங்கடல் பகுதிகளிலும் தொடர்ச்சியான அறிவியல் ஆராய்ச்சித் திட்டங்களை மேற்கொண்டுள்ளது.
துருவ அறிவியல் குறித்து இரு நாடுகளின் அனுபவத்தையும், நிபுணத்துவத்தையும் பகிர்ந்துக் கொள்வதற்கு இந்தியாவுக்கும். சுவீடனுக்கும் இடையேயான ஒத்துழைப்பு வகை செய்கிறது.
பிரதமர் அலுவலகம்
முன்னாள் பிரதமர் இந்திரா காந்தி பிறந்த நாளை முன்னிட்டு பிரதமர் அஞ்சலி
முன்னாள் பிரதமர் திருமதி. இந்திரா காந்தி அவர்களின் பிறந்த நாளை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார்.
(“திருமதி. இந்திரா காந்தியின் பிறந்த நாளை முன்னிட்டு அவருக்கு அஞ்சலிகள்” என்று பிரதமர் குறிப்பிட்டுள்ளார்.
உள்துறை அமைச்சகம்
பேரிடர், பொதுசுகாதார சவால்களை எதிர்கொள்வதற்காக தெற்காசிய நாடுகளுக்கிடையே ஒருங்கிணைந்த அணுகுமுறை தேவை : மத்திய உள்துறை இணை அமைச்சர் திரு நித்தியானந்த் ராய்
நீடித்த வளர்ச்சி இலக்குக்கான நான்காவது தெற்காசிய பேரவையின் பின்னணியில், ஆசியா மற்றும் பசிபிக்குக்கான ஐக்கிய நாடுகள் பொருளாதார, சமூக ஆணையம், பேரிடர் மற்றும் பருவநிலை மாற்றங்களை எதிர்கொள்வதற்கான சிறப்புக் கூட்டத்தை இன்று நடத்தியது.
பேரிடர் மற்றும் பொது சுகாதார ஆபத்து நிர்வாகத்தில், அமைப்பு சார்ந்து அணுகலை செயல்படுத்துவதில் உள்ள சவால்களை சமாளிப்பதற்கான வாய்ப்புகளைக் கண்டறிவது இந்தக் கூட்டத்தின் முக்கிய குறிக்கோளாகும்.
ஆப்கானிஸ்தான், வங்கதேசம், மாலத்தீவுகள், பாகிஸ்தான் உள்ளிட்ட நாடுகளின் அமைச்சர்களும், அதிகாரிகளும் பங்கேற்ற இந்தக் கூட்டத்தில் இந்தியாவின் சார்பாக மத்திய உள்துறை இணை அமைச்சர் திரு நித்யானந்த் ராய் பங்கேற்றார்.
கூட்டத்தில் உரையாற்றிய அமைச்சர், வெள்ளப்பெருக்கு, புயல், வெப்ப அலைகள், குளிர் அலைகள், நிலச்சரிவு, வறட்சி போன்ற கடும் பருவநிலை சவால்களுடன் கொவிட்-19 போன்ற சுகாதார சவால்களையும், தெற்காசிய நாடுகள் சந்தித்து வருகின்றன என்றார்.
இத்தகைய சூழ்நிலைகளை எதிர்கொள்வதற்காக நாடுகளுக்கிடையே ஒருங்கிணைந்த அணுகுமுறை தேவை என்று மத்திய உள்துறை இணை அமைச்சர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1678353
------
(Visitor Counter : 150
மின்னணு மற்றும் தகவல் தொழில்நுட்பம்
இந்தியா ஸ்டேக் பகிர்வது தொடர்பாக டிரினிடாட் மற்றும் டொபாகோவுடன் இந்தியா புரிந்துணர்வு ஒப்பந்தத்தில் கையெழுத்திட்டது
அடையாளம், தரவு மற்றும் கட்டண சேவைகளை பெரிய அளவில் எளிதாக்குவதை நோக்கமாகக் கொண்ட டிஜிட்டல் பொது பொருட்களின் தொகுப்பான இந்தியா ஸ்டேக்கைப் பகிர்வதற்கான புரிந்துணர்வு ஒப்பந்தத்தில் இந்தியாவும், டிரினிடாட் மற்றும் டொபாகோவும் கையெழுத்திட்டுள்ளன.
திறன் மேம்பாடு, பயிற்சித் திட்டங்கள், சிறந்த நடைமுறைகளைப் பரிமாறிக் கொள்ளுதல், அரசு அதிகாரிகள் மற்றும் நிபுணர்களின் பரிமாற்றம், பைலட் அல்லது செயல்முறை தீர்வுகளை உருவாக்குதல் போன்றவற்றின் மூலம் டிஜிட்டல் மாற்றம் போன்ற துறைகளில் ஒத்துழைக்க இரு தரப்பினரும் ஒப்புக்கொண்டனர்.
மத்திய திறன் மேம்பாடு, தொழில்முனைவோர், மின்னணு மற்றும் தகவல் தொழில்நுட்பத் துறை இணை அமைச்சர் திரு ராஜீவ் சந்திரசேகர் கடந்த வாரம் டிரினிடாட் மற்றும் டொபாகோவின் டிஜிட்டல் மாற்றத்துறை அமைச்சர் திரு ஹாசல் பச்சஸை சந்தித்த பின்னர் இந்த ஒத்துழைப்பு ஏற்பட்டுள்ளது.
இந்த சந்திப்பின் போது, தகவல் தொழில்நுட்பம், வளர்ந்து வரும் தொழில்நுட்பங்கள் மற்றும் இந்தியா ஸ்டேக் ஆகிய துறைகளில் பரஸ்பர ஒத்துழைப்பு குறித்து அவர்கள் விவாதித்தனர்.
இந்தியா ஸ்டேக் சலுகைகளின் முக்கியத்துவத்தை எடுத்துரைத்த இணை அமைச்சர் திரு ராஜீவ் சந்திரசேகர், "வசுதைவ குடும்பகம்  கொள்கையில் நம்பிக்கை கொண்ட பிரதமர் திரு நரேந்திர மோடி, உலகெங்கிலும் உள்ள நாடுகளுக்கு குறிப்பாக டிஜிட்டல் மயமாக்கல் முயற்சிகளில் பின்தங்கியவர்களுக்கு இந்தியா ஸ்டேக் வழங்குவதை எப்போதும் ஊக்குவித்து வருகிறார். இந்தியா ஸ்டேக்கின் உதவியுடன், இந்த நாடுகள் டிஜிட்டல் மயமாக்கலில் விரைவாக மாறி தங்கள் பொருளாதாரங்களையும், நிர்வாகத்தையும் மாற்ற முடியும்.
மின்னணுவியல் மற்றும் தகவல் தொழில்நுட்ப அமைச்சகம், தேசிய மின் ஆளுமைப் பிரிவு மற்றும் வெளியுறவு அமைச்சகத்தின் அதிகாரிகள் முன்னிலையில் இந்த புரிந்துணர்வு ஒப்பந்தம் கையெழுத்தானது.
ஜூன் 2023 முதல், இந்தியா ஏற்கனவே ஆர்மீனியா, சியாரா லியோன், சுரினாம் மற்றும் ஆன்டிகுவா & பார்படா ஆகிய நாடுகளுடன் இந்தியா ஸ்டேக்கைப் பகிர்ந்து கொள்ள புரிந்துணர்வு ஒப்பந்தங்களில் கையெழுத்திட்டுள்ளது, அதே நேரத்தில் மொரிஷியஸ், சவுதி அரேபியா போன்ற பல நாடுகள் ஆர்வம் காட்டி இந்தியா ஸ்டேக்கில் ஒத்துழைப்பை இறுதி செய்வதற்கான மேம்பட்ட கட்டத்தில் உள்ளன. இதேபோன்ற புரிந்துணர்வு ஒப்பந்தம் கடந்த மாதம் பப்புவா நியூ கினியாவுடனும் கையெழுத்தானது, இது உலகளாவிய அளவில் இந்த முன்முயற்சியின் வளர்ந்து வரும் ஆர்வத்தையும் ஏற்பையும் காட்டுகிறது. இந்தியா ஸ்டேக்கின் ஒரு பகுதியான யுபிஐ பிரான்ஸ், ஐக்கிய அரபு எமிரேட்ஸ், சிங்கப்பூர் மற்றும் இலங்கையில் ஏற்றுக்கொள்ளப்பட்டுள்ளது.
குறு சிறு மற்றும் நடுத்தர தொழில் துறை அமைச்சகம்
கொவிட்-19 நெருக்கடி முடிந்தவுடன் உருவாகும் வாய்ப்புகளை, தொழில்கள் செயல்மிகு அணுகுமுறையுடன் அணுகிப் பயன்படுத்திக்கொள்ள வேண்டும்: திரு. கட்காரி.
கொவிட்-19 பெருந்தொற்று முடிந்தவுடன் உருவாகக்கூடிய வாய்ப்புகளை, நேர்மறைக் கண்ணோட்டத்தைக் கைக்கொண்டு, தொழில்கள் பயன்படுத்திக்கொள்ள வேண்டும் என்று மத்திய சிறு, குறு, நடுத்தர நிறுவனங்கள் மற்றும் சாலைப் போக்குவரத்து, நெடுஞ்சாலைகள் துறை அமைச்சர், திரு. நிதின் கட்காரி கூறினார். இந்தோர் மேலாண்மைச் சங்கம் நடத்திய " கொவிட்-19க்கு பிறகு இந்தியப் பொருளாதாரத்தின் இரு உயிர் நிலைகளான சிறு, குறு, நடுத்தர நிறுவனங்கள் மற்றும் உள்கட்டமைப்புத் துறையின் வாழ்வு" என்னும் இணையக் கருத்தரங்கில் பேசும் போது அவர் இவ்வாறு கூறினார்.
கொவிட்-19 பரவுவதைத் தடுப்பதற்குத் தேவையான முன்னெச்சரிக்கை நடவடிக்கைள் எடுக்கப்பட்டிருப்பதை தொழில்கள் உறுதி செய்ய வேண்டும் என்று திரு. கட்காரி கேட்டுக்கொண்டார். உணவு, தங்குமிடம் அளித்தல் மற்றும் சமூக இடைவெளியைக் கடைப்பிடித்தல் போன்றவற்றை உறுதி செய்து தங்கள் தொழிலாளர்கள் மற்றும் அலுவலர்களின் நலனை நிறுவனங்கள் உறுதி செய்ய வேண்டும் என்று அவர் வலியுறுத்தினார். கொவிட்-19 நெருக்கடி முடிந்தவுடன் உருவாகும் வாய்ப்புகளை, செயல்மிகு அணுகுமுறையுடன் அணுகி தொழில்கள் பயன்படுத்திக்கொள்ள வேண்டும் என்று அவர் வலியுறுத்தினார்.
மக்களின் உயிர்கள் மற்றும் வாழ்வாதாரத்தின் பாதுகாப்பை உறுதி செய்யும் அதே நேரத்தில், நெருக்கடியில் இருந்து மீண்டு வெளியில் வருவதற்கு ஒருங்கிணைந்த அணுகுமுறையை, தொடர்புடைய அனைவரும் கடைப்பிடிக்க வேண்டும் என்று அவர் கூறினார். நெருக்கடியைச் சமாளிக்க நேர்மறை எண்ணத்தை வளர்த்துக் கொள்ளுமாறு தொழில் துறையை அவர் கேட்டுக் கொண்டார்.
பிரதமர் அலுவலகம்
பிரதமர் ஜன்தன் யோஜனா திட்டம் ஏழு ஆண்டுகள் நிறைவடைந்ததை முன்னிட்டு இந்தியாவின் வளர்ச்சிப் பாதையை என்றென்றும் மாற்றியமைத்த முன்முயற்சி என்று பிரதமர் அதனைக் குறிப்பிட்டுள்ளார்
பிரதமர் ஜன்தன் யோஜனா திட்டம் ஏழு ஆண்டுகளை நிறைவு செய்திருப்பதை முன்னிட்டு பிரதமர் திரு நரேந்திர மோடி தமது மகிழ்ச்சியை வெளிப்படுத்தியுள்ளார். பிரதமர் ஜன்தன் யோஜனா திட்டம் வெற்றி அடைவதற்காகப் பணியாற்றிய அனைவரது தளர்வறியாத முயற்சிகளையும் பிரதமர் பாராட்டியுள்ளார்.
அவர் வெளியிட்டுள்ள தொடர் சுட்டுரைச் செய்திகளில்,
“இந்தியாவின் வளர்ச்சிப் பாதையை என்றென்றும் மாற்றியமைத்த முன்முயற்சியான பிரதமர் ஜன்தன் யோஜனா திட்டத்தின் ஏழு ஆண்டுகளை இன்று நாம் குறிக்கிறோம். எண்ணிலடங்காத இந்தியர்களுக்கு நிதி உள்ளடக்கம், மற்றும் கண்ணியமான வாழ்க்கையுடன் அவர்களது மேம்பாட்டையும் இது உறுதி செய்துள்ளது. ஜன்தன் யோஜனா திட்டம், வெளிப்படைத்தன்மைக்கு மேலும் உதவிகரமாக இருந்துள்ளது.
பிரதமர் ஜன்தன் யோஜனா திட்டம் வெற்றியடைவதற்காகப் பணியாற்றிய அனைவரது தளர்வறியாத முயற்சிகளையும் நான் பாராட்டுகிறேன். இந்திய மக்களின் மேம்பட்ட வாழ்க்கை தரத்தை அவர்களது முயற்சிகள் உறுதி செய்துள்ளன”, என்று தெரிவித்துள்ளார்.
மத்திய அமைச்சரவை
நீதித்துறையில் உள்கட்டமைப்பு வசதிகளை மேம்படுத்துவதற்கான மத்திய நிதியுதவித் திட்டத்தை ஐந்து ஆண்டுகளுக்குத் தொடர மத்திய அமைச்சரவை ஒப்புதல்
நீதித்துறையில் உள்கட்டமைப்பு வசதிகளை மேம்படுத்துவதற்கான மத்திய நிதியுதவித் திட்டத்தை 01.04.2021 முதல் 31.03.2026 வரை ரூ. 9000 கோடி செலவில் மேற்கொள்ள பிரதமர் திரு நரேந்திர மோடி தலைமையிலான அமைச்சரவை ஒப்புதல் அளித்துள்ளது. இதில் மத்திய அரசின் பங்கான ரூ. 5357 கோடியில் கிராம நியாயாலயா திட்டங்களுக்கு ரூ. 50 கோடி வழங்கப்படும். நிதி வழங்கலுக்கான தேசிய இயக்கம் மற்றும் சட்ட சீர்திருத்தங்கள் வாயிலாக கிராம நியாயாலயா திட்டங்கள், இயக்க கதியில் அமல்படுத்தப்படும்.
ஏராளமான நீதிமன்றங்கள் வாடகை வளாகங்களில் போதிய இட பற்றாக்குறையாலும், அடிப்படை வசதிகள் இன்றி சிதிலமடைந்த நிலைகளிலும் இயங்கி வருகின்றன. தற்போதைய அரசு, நீதித்துறைக்குத் தேவையான உள்கட்டமைப்பு வசதிகளை வழங்கவும் அனைவருக்கும் உரிய காலத்தில் நீதி வழங்கப்படுவதை உறுதி செய்வதற்காகவும் தொடர்ந்து நடவடிக்கைகளை மேற்கொண்டு வருகிறது. வழக்குகள் மற்றும் நீதிமன்றங்களில் தேங்கியிருக்கும் வழக்குகளின் எண்ணிக்கையைக் குறைப்பதற்கு போதிய உள்கட்டமைப்பு வசதிகள் இன்றியமையாதது.
3800 நீதிமன்ற அரங்குகள், மாவட்ட மற்றும் துணை நீதிமன்றங்களின் நீதி அதிகாரிகளுக்கு 4000 குடியிருப்பு பிரிவுகள் , 1450 வழக்கறிஞர் அரங்குகள் , 1450 கழிவறைகள் , மற்றும் 3,800 மின்னணு கணிப்பொறி அறைகளை அமைக்க  இந்தத் திட்ட முன்மொழிவு உதவிகரமாக இருக்கும். நீதித்துறையின் செயல் திறனை மேம்படுத்துவதிலும், புதிய இந்தியாவிற்கு மேம்பட்ட நீதிமன்றங்களை கட்டமைக்கவும் இந்த முயற்சி ஏதுவாக இருக்கும்.
கிராம நியாயாலயா திட்டங்களுக்கு ஐந்து ஆண்டுகளுக்கு ரூ. 50 கோடி செலவில் உதவிகளை அளிக்கவும் அமைச்சரவை அனுமதி அளித்தது. எனினும் அறிவிக்கப்பட்ட கிராம நியாயாலயா பயன்பாட்டிற்கு வந்த பிறகு, அதற்கான அதிகாரி நியமிக்கப்பட்ட பிறகு, நீதித்துறையின் கிராம நியாயாலயா தளத்தில் அறிவிப்பு வெளியான பிறகே இந்த நிதி மாநிலங்களுக்கு விடுவிக்கப்படும். இந்தத் திட்டத்தின் செயல்பாடு குறித்து ஒரு வருடம் கழித்து ஆய்வு செய்யப்படும்.
கடந்த 1993-94 ஆம் ஆண்டில் பயன்பாட்டிற்கு வந்த நீதித்துறையில் உள்கட்டமைப்பு வசதிகளை மேம்படுத்துவதற்கான மத்திய நிதியுதவித் திட்டத்திற்காக 2014-ஆம் ஆண்டு வரை சுமார் இருபது ஆண்டுகளில் ரூ 3444 கோடியை மத்திய அரசு மாநிலங்களுக்கும் யூனியன் பிரதேசங்களுக்கும் வழங்கியது. அதற்கு மாறாக தற்போதைய அரசு கடந்த 7 ஆண்டுகளில் இதுநாள் வரை சுமார் 60% ஒப்புதல்களுக்கு ரூ. 5200 கோடியை வழங்கியுள்ளது.
கிராம நியாயாலயா சட்டம், 2008, இந்தியாவின் ஊரக பகுதிகளில் விரைவான மற்றும் அனைவரும் எளிதில் அணுகும் வகையிலான நீதிமுறை வழங்கப்படுவதற்காக கிராம நியாயாலயாக்களை உருவாக்குவதற்கான சட்டம் ஆகும். 455 கிராம நியாயாலயாக்கள் பற்றிய அறிக்கையை வெளியிட்டு 13 மாநிலங்கள் இத் திட்டத்தை அமல்படுத்தியுள்ளன. இவற்றில் 226 கிராம நியாயாலயாக்கள் தற்போது இயங்கி வருகின்றன. இந்த மத்திய நிதியுதவித் திட்டம் தொடங்கப்பட்டது முதல் மொத்தம் ரூ. 81.53 கோடி ஒதுக்கீடு செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735375